**Napirendi pontok:**

1. **Tájékoztató a létesítmény-fejlesztéssel kapcsolatban**

(Előadó: Vánky Sebastian)

Február 14-én lesz az első bírósági tárgyalás.

Minden szükséges dokumentum elő van készítve. Egyelőre a döntés várjuk.

1. **A 3D első osztályú minősítettek HDH-IAA VB, Moosburg nevezési díj kifizetése. Táblázat az elnökségi tagoknak előzetesen kiküldve.**

Március 31-ig kell elutalni a nevezési díjakat.

27 fő a teljes létszám, 14 fő nem teljesítette a teljes követelményt. Az a tervezet, hogy kifizetjük a nevezési díjat azoknak a versenyzőknek, akik az előírt feltételeknek megfelelnek.

Javaslat: a támogatásban résztvevő személyek kiválasztása a következő elnökségi

gyűlésen kerüljön megszavazásra.

**2024/1.** **Határozat: Az elnökség a támogatás biztosítását egyhangúlag megszavazta, azzal a feltétellel, hogy a támogatásra kerülő versenyzői létszámot a következő elnökségi ülésen véglegesítik.**

1. **2024.évi költségvetés megbeszélése**

2024-re kb. ugyanannyi támogatást kaptunk a Honvédelmi Minisztériumtól, mint a tavalyi évben, de idén a Héraklész költségeit is ebből kell fedezni, tehát az egyéb költségekre kevesebb finanszírozási lehetőség marad.

A költségtervet ehhez beadtuk, ami elfogadásra került, a támogatás összegét a Minisztérium elutalta a szövetség számlájára.

**2024/2. Határozat: Az elnökség a 2024. évi költségvetés tervezetet egyhangúlag elfogadta.**

1. **2024. évi közgyűlés lehetséges időpontjai:2024. május 16., 23., 30.**

**2024/3. Határozat: Az elnökség a közgyűlés időpontját 2024. május 16-ra egyhangúlag, 4 igennel megszavazta.**

1. **Történelmi VB 2025- magyarországi szervezéssel**

Akkor érdemes elvállalni, ha már megvan a megfelelő helyszín és letárgyalva a feltételek.

Szándéknyilatkozatot időben kell benyújtani.

Tervezett helyszín: Gyula

Támogatás megpályázása miatt minél hamarabb döntésre kell jutni.

Különböző fokozatok vannak a támogatás mértékével kapcsolatban. Előző év januárjában le kell adni a tám. igényt

2026-ra EBHC február végéig kell beadni a pályázatot.

1. **Licence és sportolói kártya bevezetése csúszik**

Sajnos nem működik a NSR összeköttetés a SIR és MISZ rendszer között. Jelenleg egyelőre minden marad az eddigi rendszer szerint, amíg nem készül el a SIR2. A kártyákat a rendszer indulásáig térítésmentesen bocsájtjuk a versenyzők rendelkezésére.